Protagonisten, Alf I. Veber, er blitt svært rik på en internett-portal som han var med på å starte i internetts barndom. Han solgte seg ut før dotcom-boblen sprakk, og ble sittende igjen med et titalls millioner kroner i fortjeneste. Han gir imidlertid bort rikdommen til veldedige organisasjoner, og legger ut på en reise på jakt etter en gammel kjæreste. Boken følger også Vebers oppvekst gjennom en rekke tilbakeblikk til forskjellige perioder i livet hans. Bak seg har han en lovende karriere som fotballkeeper, musiker og forfatter av en misforstått bok om barokken.